Source: http://www.bihon.ro/doua-victorii-si-o-infrangere-in-ungaria/2106885
Timestamp: 2019-03-23 22:45:28+00:00

Document:
Două victorii și o înfrângere în Ungaria - BIHON
la	9. septembrie 2018 13:47
CSM CSU a câștigat meciurile cu Alba Fehérvár și Szolnok, dar a pierdut cu DEAC Debrecen.
Campioana României a disputat trei partide în stagiul susținut pe parcursul săptămânii trecute în Ungaria, în cadrul pregăririlor pentru viitorul sezon competițional. După victoria clară din primul meci, scor 101-76 cu Alba Fehérvár, CSM CSU Oradea a câştigat joi seară partida cu Szolnok Olaj KK, cu scorul de 72-61 (12-16, 25-12, 18-19, 17-14). Din nefericire, orădenii s-au confruntat cu o problemă nedorită, accidentarea lui Sean Denison, după numai două minute, iar jucătorul canadian nu a mai putut meciul.
După un prim sfert pierdut, echipa noastră a trecut în avantaj și nu a mai cedat inițiativa până în final. Pentru CSM CSU Oradea au jucat: Richard 20 (4×3) de puncte marcate, Barnette 16, Watson 6, Valeika 6, Kariniauskas 7 (1×3), Nicolescu 7 (1×3), Pasalic 6 (2×3), Lázár 4, Petrescu, Gavrilă, Denison, T. Fometescu.
Sâmbătă, în ultimul său meci din Ungaria, echipa orădeană a fost învinsă de către DEAC Debrecen, cu scorul de 77-67 (22-12, 24-8, 12-30, 19-17). Antrenorul Cristian Achim s-a putut baza în această partidă pe aportul a numai nouă jucători, în condițiile absențelor lui Denison (accidentat), Watson, Nicolescu (plecați la lotul național) și Barnette (învoit pentru probleme personale). Ca urmare, formația orădeană a fost dominată copios în primele două sferturi, gazdele conducând la pauză cu o diferență consistentă pe tabela de marcaj, scor 46-20. Pauza a fost un sfetnic bun pentru echipa noastră, care a câștigat sfertul trei și a redus serios din diferență, scorul devenind 58-50 după 30 de minute de joc. DEAC Debrecen a controlat însă meciul în ultima secvență și s-a impus în final cu scorul de 77-67.
Pentru CSM CSU au evoluat: Kariniauskas 18 puncte marcate (1×3), Richard 14 (1×3), Lázár 10, Gavrilă 9 (2×3), pasalic 8 (2×3), Valeika 8, Petrescu, T. Fometescu, Meluț.
Partida a fost precedată de meciul dintre formaţiile de juniori U 18 ani DEAC Debrecen şi CSŞ LPS Bihorul CSM Oradea, încheiată cu scorul de 74-66, după o dispută echilibrată. CSM CSU Oradea va susține în această săptămână ultimele sale două partide de verificare din presezon, pe teren propriu, în compania formației Igokea Aleksandrovac (Bosnia Herțegovina).
Meciurile vor avea loc joi, de la ora 17:00, respectiv vineri, de la ora 16: 30, la Arena „Antonio Alexe”. Cele două partide înlocuiesc Memorialul Antonio Alexe, care nu va mai fi organizat în acest an.
Taguri: amicale, CSM CSU Oradea, rezultate, ungaria

References: CSM 
 CSM 
 CSM 
 CSM 
 CSM 
 CSM 
 CSM